ቢሮው ከ3 ነጥብ 5 ቢሊየን ብር በላይ በሆነ ወጪ የ16 ፕሮጀክቶች ግንባታ መጠናቀቁን አስታወቀ
 አዲስ አበባ፣ የአዲስ አበባ ከተማ አስተዳደር
ኮንስትራክሽን ቢሮ በተጠናቀቀው በጀት ዓመት ከ 5ነጥብ 174 ቢሊየን ብር በላይ በሆነ ወጪ የ16 ፕሮጀክቶችን
ግንባታ ሙሉ ለሙሉ መጠናቀቁን
አስታወቀ፡፡የከተማው አስተዳደር ኮንስትራክሽን ቢሮ የዕቅድና በጀት ዝግጅት ክትትልና ግምገማ ዳይሬክተር አቶ ሓለፎም ገብሩ በተለይ ለአዲስ ዘመን ጋዜጣ እንደገለፁት፣
በተጠናቀቀው (2012) ዓ.ም / በጀት ዓመት ከተያዙ 69 ፕሮጀክቶች
ከ2011 በጀት ዓመት ተንከባለው
የመጡ ነባር ፕሮጀክቶች ናቸው 64ቱ
በበጀት ዓመቱ ታቅደው የነበሩ
አዳዲስ ፕሮጀክቶች መሆናቸውን አመልክተው፣ ከ69 ነባር ፕሮጀክቶች
መካከል 11 ፕሮጀክቶች 100 በመቶ መጠናቀቁን አስታውቀዋል።
ቀሪዎቹ በልዩ ልዩ የአፈፃፀም
ደረጃ ላይ እንደሚገኙም ገልጸዋል፡፡በተጠናቀቀው በጀት ዓመት ለመጀመር
ታቅደው ከነበሩት 64 አዳዲስ ፕሮጀክቶች መካከልም 23 ፕሮጀክቶች ወደ ትግበራ መግባታቸውን
ጠቁመው ፣ከነዚህም ውስጥ አምስቱ ፕሮጀክቶች
ሙሉ ለሙሉ መጠናቀቃቸውን አስታውቀዋል፡፡ለፕሮጀክቶቹ ከአዲስ አበባ ከተማ አስተዳደር
ፋይናንስ ቢሮ ለመደበኛ ፕሮጀክቶች
44 ሚሊየን ብር፣ ለካፒታል ፕሮጀክቶች
5 ነጥብ 174 ቢሊየን ብር ተመድቦ እንደነበር
አመልክተዋል። እስከ ሰኔ 17 ቀን 2012 ዓ.ም ድረስ 37 ሚሊዮን
ብር፣ ለመደበኛ ፕሮጀክቶች 3ነጥብ5 ቢሊየን ብር ለካፒታል ፕሮጀክቶች ክፍያዎች መፈፀሙን አስረድተዋል፡፡ በተጠናቀቀው በጀት ዓመት ከነባርና
ከካፒታል ፕሮጀክቶቹ ለ25 ሺ ዜጎች የሥራ ዕድል ለመፍጠር
ታቅዶ ለ33ሺ832 ዜጎች የሥራ ዕድል ለመፍጠር
መቻሉን የገለፁት የቢሮው ኃላፊ ፣ ከነዚህ
ውስጥ በቋሚ 3ሺ57 ሰዎች የሥራ ዕድል ሲያገኙ
30 ሺ765 ዜጎች በግንባታዎቹ ጊዚያዊ
የሥራ ዕድል ማግኘታቸውን ተናግረዋል፡፡በመደበኛና በካፒታል ፕሮጀክት እየተካሄዱ ያሉት ፕሮጀክት ሆስፒታል፣
ጤና ጣቢያ፣ ስፖርት ማዘውተሪያዎችና የተለያዩ ቢሮዎች እንደሚገኙበት ጠቅሰው ከሜጋ ፕሮጀክቶች መካከልም
አድዋ ሙዚየም፣ ቤተመንግሥት ፓርክ እና መስቀል
አደባባይ ፓርኪንግ እንደሚገኙበት ጠቁመዋል፡፡ በተጨማሪም ቢሮው እስከ ክፍለ ከተሞች ድረስ ለኮንስትራክሽን ግንባታ ባለሙያዎች ሥልጠና መስጠቱን ገልጸው ፣ በበጀት ዓመቱ ክፍለ ከተሞች ድረስ ለሚገኙ 662 ባለሙያዎች ሥልጠና መስጠቱን አስታውቀዋል፡፡አዲስ ዘመን ሰኔ 22ኃይለማርያም ወንድሙ